Publication: Magyar Közlöny
Issue: MK-2009-179 (Year: 2009, Number: 179)
Era: 2004-2010
Section: XXV. törvény végrehajtásának egyes kérdéseirõl szóló 95/1996. (VII. 4.) Korm. rendelet 9. §-a alapján.
Paragraph Index: 799

XXV. törvény végrehajtásának egyes kérdéseirõl szóló 95/1996. (VII. 4.) Korm. rendelet 9. §-a alapján. A pénzügyi gondnok díjának összege – az általános forgalmi adóval együtt – legalább 800 ezer forint, legfeljebb 3000 ezer forint. 3. A mûködésképtelen helyi önkormányzatok egyéb támogatása Elõirányzat: 1400,0 millió forint Azoknak a települési önkormányzatoknak, amelyek mûködõképessége az 1. pont alapján igénybe vehetõ támogatás mellett nem biztosítható, továbbá a megyei önkormányzatoknak az önkormányzati miniszter visszatérítendõ, vagy vissza nem térítendõ támogatást adhat, melyet célhoz, feladathoz is köthet. A támogatás az 1. pont szerinti támogatással el nem ismert, az önkormányzatok kötelezõ feladataival összefüggõ mûködési kiadásokhoz igényelhetõ. Az igényelhetõ támogatás összege nem haladhatja meg az önkormányzat költségvetési rendeletében elfogadott mûködési célú éven belüli hitelek összegének 1. pont szerinti támogatással csökkentett összegét. A támogatás megítélésénél kiemelten figye lembevételre kerül a mûködési célra igénybe vett hitel nagysága. Nem lehet támogatást igényelni a gazdaságtalan feladatszervezésbõl, a mûködési kiadások elismerhetõnél nagyobb mértékébõl adódó mûködési hiány finanszírozásához. Így – többek között – nem támogatható: – a feladatellátáshoz képest kiugró létszám és személyi juttatás, – külön is a képviselõ-testület/közgyûlés, illetve az önkormányzati hivatal személyi és dologi jellegû kiadásainak indokolatlan mértéke, valamint – az önként vállalt feladatok és/vagy az ezekhez kapcsolódó átadott pénzeszközök és a támogatásértékû kiadások. A támogatás igényléséhez és felhasználásához az Önkormányzati Minisztérium tárgyév február 10-éig részletes útmutatót készít, és arról – az Igazgatóságokon keresztül – a helyi önkormányzatokat tájékoztatja. Az önkormányzati miniszter az elõirányzat felhasználásáról az Országgyûlés Önkormányzati és Területfejlesztési Bizottságát a tárgyévet követõ év február 28-áig tájékoztatja.

Source: https://magyarkozlony.hu/hivatalos-lapok/e5fcb81ce1ec296fa2c1f5b51e6319cf41ef81bb/dokumentumok/36d2570e483da6b99950b1bc6f48db40f04923a1/letoltes